# R É S Z L E T E S P Á L Y Á Z A T I F E L T É T E L E K

**a 4300 Nyírbátor, Hunyadi utca 11. sz. alatti 16 m2 alapterületű önkormányzati tulajdonú nem lakás céljára szolgáló helyiség bérbeadására**

**Nyírbátor Város Önkormányzata Képviselő-testületének Fejlesztési és Gazdasági Bizottsága** az önkormányzat vagyonáról szóló 4/2013. (III. 07.) rendelet, illetve a lakások és helyiségek bérletéről, valamint az elidegenítésükre vonatkozó helyi szabályokról szóló 23/2020. (IX. 30.) rendeletben foglaltak figyelembevételével **egyfordulós nyilvános pályázatot ír ki a 4300 Nyírbátor, Hunyadi utca 11. szám alatti nem lakás célú helyiség bérbeadás útján történő hasznosítására.**

**1. A meghirdetett ingatlan adatai, jellemzői:**

**4300 Nyírbátor, Hunyadi utca 11. szám** alatti helyiség Nyírbátor Város központjában található.

- hasznos alapterülete: 16 m2

- komfortfokozata, fűtési módja: komfort - konvektor

- helyiségek száma: 1 db

- korábbi funkció: kozmetika

**2. Induló bérleti díj és pályázati, illetve szerződéskötési biztosíték:**

**Induló bérleti díj: nettó 13.738.- Ft/hó + Áfa, azaz bruttó 17.447.- Ft/hó**

**Bánatpénz: 1.744 Ft**

**Kaució:** A bérleti szerződés megkötése előtt a nyertes pályázó az általa felajánlott félévi bérleti díjnak megfelelő összeget köteles a bérbeadónak kaució címén egy összegben megfizetni.

Bánatpénz befizetésének módja: a Nyírbátori Vagyonkezelő és Szolgáltató Intézmény 11744003-15848453-10010000 számú bankszámlájára vagy a Házi Pénztárba (4300 Nyírbátor, Szabadság tér 7.)

**A bérleti szerződés határozott időre, 2024. december 31. napjáig köthető.**

**3. Pályázat célja:**

Az önkormányzati tulajdonú nem lakás célú helyiség bérbeadása.

**4. Pályázók köre:**

A helyiség bérbevételére természetes személyek, egyéni vállalkozók, gazdasági társaságok egyaránt nyújthatnak be pályázatot.

**5.Pályázat tartalmával szemben támasztott követelmények:**

**5.1. a benyújtott pályázatnak minimálisan az alábbiakat kell tartalmaznia:**

- a pályázó nevét, címét (székhelyét)

- a megpályázni kívánt ingatlan megnevezését,

- a meghirdetett induló bérleti díj elfogadását, vagy ettől magasabb bérleti díj meghatározását

- a pályázó nyilatkozatát a kaució letétbe helyezésének vállalásáról,

- a helyiségben folytatni kívánt üzleti tevékenység, szolgáltatás megnevezését,

- a pályázó nyilatkozatát arról, hogy a részletes pályázati kiírásban foglalt feltételeket elfogadja.

**5.2. a pályázathoz másolatban mellékelni kell:**

- gazdasági társaság esetén nyilatkozatot arról, hogy a társaság nem áll csődeljárás, illetve felszámolási eljárás alatt, továbbá a társaság képviseletére jogosult aláírási címpéldányát másolatban,

- igazolást arra vonatkozóan, hogy a pályázónak helyi adótartozása nincs Nyírbátor Város Önkormányzatánál,

- a Nemzeti Adó és Vámhivatal köztartozásmentes adózói adatbázisából lekérdezett igazolás a pályázat benyújtását 10 nappal megelőző időponttal,

- a bánatpénz befizetéséről szóló átutalási bizonylat fénymásolatát.

**6. Helyiség megtekintése, pályázat benyújtásának módja, helye és határideje:**

A meghirdetett helyiség **2024. május 13.-án 14:00 és 15:00 óra közötti** **időszakban** a bérbeadó megbízottjának jelenlétében **megtekinthető.**

**A pályázatot zárt borítékban -**a kiírásban foglaltaknak megfelelő tartalommal és mellékletekkel- a **Nyírbátori Vagyonkezelő és Szolgáltató Intézményhez** (4300 Nyírbátor, Szabadság tér 7.) **2024. május 23-án 16:00 óráig lehet benyújtani.** A borítékon kérjük feltüntetni a megpályázott helyiség címét.

**7. Pályázat értékelése, elbírálása:**

A helyiség hasznosítására benyújtott **pályázatokat a Fejlesztési és Gazdasági Bizottság a soron következő ülésén,** de legkésőbb – a pályázat beadási határidejét követő 30 napon belül- **bírálja el.**

A pályázatok bontásánál a pályázók, illetve meghatározott képviselőjük jelen lehetnek.

A pályázatok bontását és ismertetését követően a Fejlesztési és Gazdasági Bizottság a hasznosításra vonatkozó pályázatokat értékeli. **A Bizottság azokat a mellékletekkel felszerelt pályázatokat nyilvánítja érvényesnek, amelyek tartalmilag és formailag is megfelelnek a részletes pályázati kiírásban foglalt feltételeknek, különös tekintettel a jelen Részletes Pályázati Feltételek 5. pontjában szereplő kritériumokra.**

**8. Pályázatok értékelési pontrendszere, súlypontok:**

**Értékelési szempont:** A legmagasabb bérleti díj. Azonos ajánlatot tartalmazó pályázatok esetén az övezetbe legjobban illeszkedő tevékenységi kör.

**A helyiség bérbevételére kiírt pályázat nyertese az a pályázó lesz, aki összességében a legjobb ajánlatot teszi.**

**Eredménytelen a pályázat, ha:**

* a kitűzött időpontig egyetlen pályázat sem érkezett,
* a beérkezett ajánlatok egyike sem felel meg a pályázati felhívás követelményeinek, vagy más, a pályázatra vonatkozó előírásnak,
* a kiíró vagy megbízottja valamely ajánlattevőnek a pályázat tisztaságához fűződő, vagy a többi pályázó érdekeit egyébként súlyosan sértő cselekménye miatt a pályázat érvénytelenítése mellett döntött,
* a kiíró vagy megbízottja élt azon jogával, hogy új pályázat kiírását rendelje el.

**9. Értesítés a pályázat elbírálásáról, szerződéskötés:**

A pályázati eljárás során a kiíró megbízásából a Nyírbátori Vagyonkezelő és Szolgáltató Intézmény értesíti a pályázókat arról, hogy a pályázatukat érvényesnek, vagy érvénytelennek minősítették.

A pályázat nyertesét a Nyírbátori Vagyonkezelő és Szolgáltató Intézmény hívja fel a bérleti szerződés megkötésére, a kaució letétbe helyezésére.

A pályázat nyertese a nem lakás céljára szolgáló helyiségek kezelőjével az arról szóló értesítés kézhezvételét követő 8 munkanapon belül köteles a bérleti szerződést megkötni. A nyertes pályázó a bérleti szerződés megkötésekor az általa felajánlott bérleti díj alapján számított összeget köteles a bérbeadó által meghatározott számlára kaució címén egy összegben befizetni, letétbe helyezni. A nyertes pályázó által befizetett bánatpénz a kaucióba beszámításra kerül.

A helyiség bérbeadására a pályázó által megtekintett és ismert állapotban kerül sor.

A nem nyertes pályázóknak az általuk befizetett bánatpénz a pályázati eljárás lezárását követő 8 napon belül visszafizetésre kerül.

Amennyiben a nyertes pályázó 8 munkanapon belül nem köti meg a helyiségre a bérleti szerződést, akkor a befizetett bánatpénzt elveszíti. Ebben az esetben a második legmagasabb bérleti díjat ajánló pályázó kötheti meg a helyiségre a bérleti szerződést, az erről szóló értesítést követő 8 munkanapon belül.

A részletes pályázati kiírásban nem szabályozott kérdésekben a Polgári Törvénykönyv idevonatkozó rendelkezései, a lakások és helyiségek bérletéről, valamint elidegenítésükre vonatkozó helyi szabályokról szóló 23/2020. (IX.30.) önkormányzati rendelet, valamint az önkormányzat vagyonáról szóló 4/2013.(III.07.) rendeletben és a Versenyeztetési Szabályzatban foglaltak az irányadók.